บนถนนจันทร์ที่นิวคุงไปบริการลูกค้าที่บ้าน ในช่วงเที่ยงก็เลยออกมาหาอะไรกินแถวๆนั้น เลยแวะกินข้าวที่ร้าน ก๋วยเตี๋ยวลูกชิ้นแคระ+อาหารตามสั่ง ซะเลย
โดยร้านจะอยู่ปากซอยจันทร์ 6 หาร้านได้ไม่ยาก เพราะร้านอยู่บริเวณหัวมุมเลย ร้านเป็นร้านแบบเรียบง่าย ไม่ได้จัดแต่งอะไรมาก เน้นนั่งกินเฉยๆ
หน้าร้านจะมีครัวก๋วยเตี๋ยวและอาหารตามสั่ง สั่งกินแล้วนั่งรอ ลมพัดเข้าร้านเย็นสบายๆ

เมนูของกินร้านก็จะเป็นเมนูก๋วยเตี๋ยวลูกชิ้นแคระและเมนูอาหารตามสั่งครับ
ราคาต่อชามเริ่มที่ชามละ 30 บาทเท่านั้น

วันนี้นิวคุงได้สั่งกินเป็นเมนู ข้าวหมูกระเทียม+ไข่ดาว ครับ ^^
ที่ร้านผัดหมูกระเทียมออกมาได้สีสะอาด ดูสุกและน่ากินดี ลองชิมรสชาติดูแล้ว หมูกระเทียมจานนี้จะมีรสหวานมันกระเทียมไปหน่อย ขาดรสเข้ม กินแล้วจะเลี่ยนเล็กน้อย เอาพริกน้ำปลาช่วยดับเลี่ยนได้
ส่วนตัวเนื้อหมูเป็นเนื้อหมูชิ้นๆไร้มันทานง่ายครับ มีรสหวานในตัว ส่วนไข่ดาวทอดมาได้กรอบๆตามสั่ง ชอบมาก กรอบหวานมันอร่อยเลย ^^

สรุปโดยรวม (เต็ม 10)
ให้ 6 คะแนน เป็นร้านอาหารตามสั่งแบบเรียบง่าย นั่งกินสบายๆครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  28 / 8 / 57
